En l'anyo 673 esclató una revuelta contra Wamba en a partita este de Septimania dirichita por o conte de Nimes Ilderico y o bispe de Maguelonne Gumildo. A situación se complicó quan o cheneral Pavlo que ninvió contra os rebels de Septimania tamién se li rebeló y prenió o control de Narbona y d'a partita oriental d'a Tarraconense, con Uesca incluyita. Esto obligó a Wamba a pactar con os vascons pa lanzar una ofensiva contra os nobles visigodos sublevatos. As fuents indican que Wamba pasó Calagorra, Uesca, Zaragoza, Leida, Tarragona, Barcelona, Chirona, y trescurzó os Pireneus pa rematar con a revuelta en zaguerías de l'anyo 673. Este episodio representa una d'as zagueras noticias que ofreixen as fuents escritas de tiempos d'os visigodos a territorios actualment aragoneses.